Malonogometni klub “Neimari” sutra dočekuju ekipu “Drine”

Ovog vikenda nastavlja se takmičenje Prve futsal lige Federacije BiH.

Malonogometni klub “Neimari” iz Zenice u prvom kolu nastavka ugostit će ekipu “Drine” iz Goražda. Ekipa trenera Mirka Čampare u drugom dijelu lige starta sa druge pozicije sa 12 osvojenih bodova, šest manje od prvoplasirane Iskre-Vrbas iz Bugojna.

U pripremnom periodu zenički hakleri odigrali su prijateljski susret u gostima sa Žepčem, a utakmica je završena rezultatom 3:0 u korist zeničkog ligaša. Susret protiv Drine propustit će kapiten Nermin Pašalić koji se oporavlja od povrede iz prvog dijela lige, a Drina u Zenicu stiže sa pete pozicije na tabeli i sa šest osvojenih bodova.

Utakmica Neimari-Drina igra se sutra 30. januara u Areni “Husejin Smajlović” sa početkom u 14 sati.

U ostalim mečevima 8.kola Prve futsal lige Federacije BiH grupa 1, sastaju se: Iskra Vrbas- Žepče i Željezničar-FK Konjic, a slobodna je ekipa “DiaBiH”.