Ekipa “Neimara” savladala “Drinu” iz Goražda

Drugi dio u Prvoj futsal ligi FBiH, Malonogometni klub “Neimari” otvorio je pobjedom.

Na domaćem parketu u okviru 8. kola “Neimari” su pobijedili “Drinu” iz  Goražda sa 7:3. Susret je otvorio Bajrić za 1:0 za domacina, a na 1:1 izjednačio je Kanlić u 6. minuti. Tri minuta kasnije na semaforu je bilo 2:1 za domace, a drugi gol postigao je Šišić.

Nakon toga uslijedila su dva gola u 13. minuti, a gosti su izjednačili preko Kanlića, a 3:2 postavio je Salkić.

U 18. minuti pogodio je Ramić za 4:2 što je bio rezultat prvog dijela.

Na 4:3 smanjio je Kavazović u 23. minuti, uzvratio Ramić u narednom napadu za 5:3, a na 6:3 povisio je Baručija u 36. minuti. Dva minute prije kraja Ramić je postigao svoj treći gol za 7:3, te je ovo bio konačan rezultat susreta.

U narednom kolu “Neimari” gostuju u Žepču.